en en es en fi fi fi fi en en fi fi fi fi fi fi fi en en fi fi fi fi en en fi fi fi fi fi fi en en fi fi fi fi fi fi en en fi fi fi fi en en fi fi fi fi fi en fi fi fi fi fi fi en en fi fi fi fi fi fi fi fi en en fi fi fi fi fi fi en en fi fi fi fi fi fi en en fi fi fi fi fi en en fi fi fi fi fi fi fi fi fi en en fi fi fi fi fi fi en en fi fi fi fi fi fi en en fi fi fi fi fi fi en en fi fi fi en en fi fi fi fi fi en en fi fi fi fi fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en zh da da en da en fi fi fi fi fi fi fi fi fi fi fi fi fi fi fi fi fi fi fi en en cs da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Tänään oli miellyttävän tuulinen päivä
Ortodoksisen kirkon porrastasanne jatkaa leviämistä. Klikkaa kuvaa isommaksi kuvan päällä.
Peruata leviää maan alla. Kun se huomataan on myöhäista. Mitäköhän tapahtuu jos kirkko murtuu? Jotkut poliitikot hykertelevät käsiään. Grynderit kyttäävät kerrostalotonttia ja lopun voikin arvata.
Alla oleva mielenilmaisu liittyy Oikeutta eläimille tarraan pöntön toisella puolen.
Ortodoksisen kirkon lasinen ilmoituskaappi on saanut käsittelyn.
Kaupungilla karkasi eräältä vanhukselta rollaattori ajotielle. Minä ja yksi maahanmuuttaja pelastimme rollaattorin ja yksi mies sanoi vievänsä sen vanhukselle koska hän tuntee omistajan joka ei ole niinkään tavallinen rollaattorimies.
Rantapolulla poliisi etsi jotain. Vähatorilla ja kirjastossa oli Eurooppa-tapahtumia. Sielläkin oli poliiseja silmäilemässä.
Ihmettelen naisiin ja tyttöihin kohdistuvaa vihaa. Malmössä ammuttiin nuori nainen keskellä päivää kadulle. Naisella oli pieni lapsi sylissään. Teko on todella vastenmielinen ja synnyttää ajatuksia ja mielikuvia.
Ilmastoaktivisti Greta Thunberg on ylittänyt Atlantin purjeveneellä ja on saanut vihaviestejä. Hän on vahva ja asiastaan varma teini. Vanhat äkäiset ukot ja muut miehet ovat ottaneet Gretan persoonan käsittelyynsä ja kyseenalaistaneet hänen itsenäisen olonsa älyllisenä henkilönä. Hävytöntä on vetää Asberger-oireyhtymä mukaan, puhumaataan jostakin uskonnollisesta ryhmästä joka muka ohjailee häntä. Greta on lähettänyt Trumpille kipakan älylliset terveiset.
Elämme muuttuvassa maailmassa, eikä se muutos ole miellyttävä.
Läntisen Pitkänkadun asemakaava muutos hyväksyttiin viime keväänä. Herra Vaiste rakentaa seitsenkerroksisen kerrostalon ja nyt tiettävästi toisenkin kerrostalon tontille jossa on pari puutalokorttelia ja yllä oleva Omaeläinklinikka ja alla oleva Turun lasten ja nuorten Taidekoulu. Omaeläinklinikka on toiminut kaupungin suosiolla ja on huokeampi paikka kansalaisille kuin se kalliinpi vaihtaehto jota kaupunki on suositellut korvaavana klinikkana. Tämä on hävytöntä kaupungin taholta. Tämä asettaa eläimet ja heidän huoltajansa eriarvoiseen asemaan.
Pelkään pahoin että kerrostalojen rakentaminen jatkuu vielä sillä vielä yksi puutalo kortteli on jäljellä. Asuntoyhdistys Läntinen Pitkäkatu 19. pääsi julkisuuteen heinäkuussa, silloin gryndri oli tarjonnut kaikille asunnon omistajille 300.000 euroa asunnon koosta riippumatta.
Vaiste on hakenut purkulupaa noille rakennuksille. Kummallista on että noita rakennuksia ei mainita pmissään papereissa. Asia tuli ilmi kun Kaupunkisuunnittelulautakunta käsitteli asiaa syksyn ensimmäisessä kokouksessaan.
Nurkkakivi liukuu ja rako suurenee.
Sisäänmenon puolella siirtymä on isontunut myös. Kun pohjavesi laskee, puupaalut kuivuvat ja sitten on piru merrassa. Tosiasiassa kirkkoa ei ole paalutettu, vaan se kelluu osittain savipatjalla, toinen pää seisoo kalliolla. Tämä on vaarallinen asetelma koska kirkko voi kallistua ja revetä pahasti.
1970-luvulla demarit ja kokoomus yrittivät saada purkutuomiota kirkolle. 1980-luvulla Muistaakseni opetusministeri Kalevi Kivistö (SKDL) pelasti kirkon lahjoittamalla valtion tontin omaksi seurakunnalle. Ehtona on ettei tonttia myydä. Kirkko on siis omalla lahjatontillaan. Tietenkin kaupungissamme on voimia jotka m ottaisivat yonyin haltuunsa ja loput voikin arvata. Kirkon vierestä on purettu vanha yliopistorakennus (ent. PHONEX). ja Cygneuksen koulurakennus.
Turussa aamukolean jälkeen lämmintä tuulista ja aurinkoista.
Turun keskusta-alue on nykyään sokkeloisten tunneleiden labyrintti. Tunnelit ovat tai kujat ovat ahtaita ja niissä on hajujen sekamelska. Virtsanhajua, käyvien ulosteiden haisu muuttuu jokapäiväiseksi jos ei keksi itselleen korvaavia reittejä. Kauppiaskadun ja yliopistonkadun kulmassa haisee panttaantunut kusi.
Ei ihme että monikin tuntee (muodikkaasti) ahdistusta torin liepeillä. Rappio pesiytyy hämmästyttävän nopeasti.
Turun Sanomien otsikointi toriparkkityömaan liepeiltä on vähintäänkin varauksella luettava. Opetetaanko kouluissa nykyään kriittistä tekstien lukua. Minusta pitäisi opettaa.
Loppukesä on kuulemma lämmin. Pihallamme rupesi kukkimaan Maljaköynnös. Koko kesän se oli kasvattanut lehteä ja vartta.
Etsin torilta retiisejä mutta en löytänyt. Huolestunut kaupunkilainen sanoi että Varisuolaiset ovat tulleet kaupunkiin keräämään tölkit ja pullot. heitä kiinnostaa kuulemma myös talojen roskikset. Ilmankos jokiranta on tölkeistä vapaa vyöhyke nykyään.
Asioita tapahtuu tietäen tai tietämättämme
Jos ei tietäisi, voisi luulla kuvan olevan Pietarista. (Tämä ei miellytä osaa turkulaisia. Jos vertaisin "brysseliin" niin he huppäisivät kattoon ilosta)
Olin kävellyt pitkän lenkin ja kohtasin riitelevän pariskunnan, he eivät ole tietoisia ympäristöstään. Nainen haukkui miestään huoraksi ja raivosi raikuvasti. Sitten hän äkkiä veti housut kinttuun ja pissasi istualtaa kivetykselle. Yleensä riitä päättyy siihen että he heittelevät vaatteitaan ja naivat kuin villipedot. Poistuin paikalta kuin mitään epätavallista ei olisi menossa. Tiedän että heistä on valitettu. he elävät kaksin omassa kuplassaan. Tosin epätavallinen ja outo kolmiodraama häiritsee heitä. mitä tapahtuu jos kupla särkyy.
Pakenin ja törmäsin matkalaisiin joiden kone oli joutunut odottamaan Putinin koneen tulon vuoksi. He epäilivät valekoneeksi. Asioita tapahtuu tietämättämme ja tietäen.
Posted by quijote at 9:05 PM No comments:
Tuesday, August 20, 2019
Tutkielmaa Turun ortodoksisen kirkon julkisivusta
Turun torilla tehdään näköjään töitä täysillä seitsemän aikaan illalla. Ortodoksisen kirkon julkisivu Yliopistonkadun puolella, torin reunalla on liikkunut. On syytä olla huolissaan seinästä ja porrastasanteesta.
Kolmannen kivikerroksen rivistössä on liikkumista ja ulospäin siirtyilyä.
Tässä myös lisää seinää.
Posted by quijote at 7:18 PM No comments:
Kun syksy hengittää niskaan on hyvä kävellä melkein maaseudulle. Lämmintä, tuulista ja hiostavaa.
Koroisten rauha on rikkumaton. Kahvila on auki ainoastaan sunnuntaisin.
Vanha puu hopeoituu. Simo Heleniuksen patsaspuistossa on puun anatomiaa.
Olennot hahmottuvat miten kenellekin. Koroisten enkeli.
Vähäjoen rantatalo on hävinnyt maisemasta. Ruovikossa nukkuvat kirja ja tyttö.
Posted by quijote at 3:16 PM No comments:
Monday, August 19, 2019
Putin kirkon kaunistajana on kummallinen yhtälö. Hän on kaunistanut Konevitsan luostaria ja projekti jatkuu. Rahoittajana on öljy-yhtiö Rosneft. Konevitsan saari ei kestä turistien sankkoja joukkoja. Sen luonto on erittäin haavoittuvainen ja altis eroosiolle. Luostarin ja saaren hiljainen elämä loppuvat pian jos turistirysä toteutuu.
Kannattaa lukea kuvassa oleva Piispa Arsenin kirja Konevitsasasta.
Alkoholia ei saarelle saa tuoda eikä juoda. Luostarialue on ollut luonnontilainen ja saisi minun puolestani olla edelleenkin. Kammoan maisemointia tällä alueella erityisesti. Konevitsa on vaikeakulkuisen matkan takana. Se on pikemminkin siunaus kuin haitta.
Talkoolaiset luppoaikoinaan keräsivät "sivistyneen maailman" tunnusmerkkejä rannoilta, roskia, tölkkejä ja muuta saastaa. Pyhiinvaeltajat veivät roskansa mantereelle, niitä ei jätetty saarelle.
Kuvassa Konevitsan saaren sydänkivi. Niitä löytyy joskus, mutta niitä ei pidä etsiä.
Kaunis ja hiljainen saari Laatokalla. Soisin sen säilyvän ja säilyttävän Pyhyytensä.
Arseni Konevitsalainen perusti luostarin 1300-luvun loppupuolella. Saarella on myös kirkkoja ja pienenpiä Pyhättöjä.
Posted by quijote at 1:42 PM No comments:
Friday, August 16, 2019
Maallinen ja henkinen kohtaavat. Aurakadulla huomasin että tuomiokirkko näkyy rahamaailman välistä. Torilla kuului korvia raastavaa meteliä, tiedättehän äänen joka syntyy metallin parkuessa. Pakenin kauppahalliin ja ostin kaksi luomuruisleipää. Kirjastossa löysin Andrei Ivanovin kirjan Kourallinen tuhkaa. Sen suomentanut Jukka Mallinen.
On hyvä lukea tällaisia kirjoja. Kirsti Ellilän Lepra On hyvin mielenkiintoinen monessakin mielessä. Sen pohjana on kaukainen sukulainen, mutta sukukronikka tämä ei ole.
Alla oleva kuva liittyy jokirannan arkitodellisuuteen.
Rotan kuivunut raato Lonttisten tiellä. Rottakanta on vahvistunut merkittävästi ja kohta niitä on liiaksi. Jokipolulla on nähty miten rotta yrittää tappaa sorsan. Ei onnistunut. muutamat ihmiset alkoivat pitää lukua sorsanpoikasista niin että yöunet häiriintyivät. Tämä kuvan rotta ei enää häiriköi. En voi sietää rottaa. Polunvarteen oli ilmastynyt rotta-ansa.
Pelottavia hahmoja toisella rannalla.
Posted by quijote at 4:36 PM No comments:
Thursday, August 15, 2019
Valkoinen riikinkukko oli kaunis näky Kupittaan lintupuistossa. Nyt tätä kaunista lintua ei enää ole. Hänet tapettiin julmasti puukolla.
Turha ruveta jeesustelemaan ja siunailemaan, sillä se ei auta. On tehtävä jotain konkreettista.
Tuo lintupuisto on monen ilo.
(Kuva ei ole Lintupuistosta)
Tiistaina 20.8. linnut palautettiin kotitilalleen. Jatkuva kiusanteko ja ilkivalta olivat liikaa.
Posted by quijote at 10:32 AM No comments:
Wednesday, August 14, 2019
Eikö millään ole enää mitään väliä
Ukkonen julmistelee puiden takana. Saunamatka Nummenpakalle. Pyykki liehuu kaiken uhallakin pihalla.
Sanottakoon nyt seurakuntalaisille että en ole alunperin turkulainen. Tulin Turkuun 1970-luvulla Ehkä ei olisi pitänyt tulla. Olen Itä-Suomalainen enemmän kuin mitään muuta.
Saattohoitokati Karinan kohtalo jäi kaupunginjohtaja Minna Arnen toimesta pöydälle. pelkään pahoin että kokoomus pelaa aikaa ja hupsista vaan putoaa kuin omena syliin gryndereille sorvattavaksi rikkaille luksustaloksi laitureineen. Siinä eivät kuolevat hoidokin paljon paina. Kas kun eivät väitä että Karina-koti on korjauskelvoton. Moraalittomuus on saavuttanut huippunsa, Perkele.
Maanantaina 19.8. klo.16.00 Hiljainen mielenosoitus kaupungin hallituksen edessä kävelykadulla Yliopistonkadulla. Paikalla pitkiä valkoisia kynttilöitä jokaisella osallistujalle. Kynttilä sytytetään luomaan toivoa. kokuksen jälkeen saat saman kynttilän mukaasi sytytettäväksi kun Karinakoti taas avataan.
Posted by quijote at 5:45 PM No comments:
Monday, August 12, 2019
Portsassa ei varmaankaan tapahdu Läntisen Pitkänkadun puutaloyhtiön tapaiset taloyhtiökaupat, sillä Portsassa on virallinen sääntö ettei yhdessä taloyhtiössä saa olla asukkaalla kuin kaksi osaketta. Tätä viisautta on syytä viljellä tarkasti. Portsassa on asuntoja jotka on laajennettu naapuriin, esimerkiksi kaksi hellahuonetta on yhdistetty, ja samalla alustat ja vintit tuliva mukana.
Huomiotani kiinnitti muutama tyhjä huoneisto. Luultavasti perikuntien hallinnoimia.
Niin, tänään kävelimme torin lievettä Pieneen Kirjapuotiin. Perheen vanhin täytti 74 vuotta. Pienessä Kirjapuodissa on kahvila Kaksitoista tuolia. Erittäin tasokas paikka.
Kirkon porrastasanteen nurkka on liikkunut lisää.
Humalainen mies seisoi tasanteen reunalla ja kusi ja huuteli hävyttömiä.
Torin ympäristö on rämettynyt: puutunnelissa on ulostekasoja ja kusi haisee aamuisin ja päivälläkin. Ryyppyporukoita on enemmän kuin ennen. Masentavaa tällä hetkellä. Aivan kuin rappiossa eläisi.
Torilla oli sietämätöntä melua.
Posted by quijote at 12:26 PM No comments:
Sunday, August 11, 2019
Pikkuinen järvi taloyhtiön pihalla. Minulla oli kumisaappaat jalassa ja kohlasin lammen yli.
Oli portsan perinteiset pihamarkkinat ja kaksi tuntia oli ihan satamattakin. Tätä pensasta en tunne. Kaunis se oli kuitenkin.
Omenapuu on kasvanut isoksi. ettei vaan kävisi kuten Nummenpakan vanhalle omenapuullemme. Se oli työntänyt juurensa perustuksiin ja jouduttiin poistamaan maalausremontin yhteydessä. Nykyään suositellaan kuulemma puita istutettavaksi noin kymmenen metriä rakennuksista pois. Tiedä sitten onko näin.
Eräällä pihalla näin perinteisen ja ison kukkaistutuspenkin. Voi vain ajatella miten kaunis se olisi jos olisi satanut tarpeeksi, oli kyllä vaikuttava noinkin.
Romanttinen penkki ja pensas. Takana punatiiltä.
Posted by quijote at 3:38 PM No comments:
Saturday, August 10, 2019
Pontitus, mekastus ja täristys alkaa maanantaina 12.8. torilla. Kaupunki korostaa mittaavansa tärinästä ja vajoamisesta ja painumista, sekä pohjaveden liikkeita torin ympäristön rakennuksissa tapahtuvia muutoksia. Miten kirkko tai Ruotsalainen teatteri mahtavat keikkua.
Se oli kokoomuksen Maija Perho joka toi valtuustoon uudelleen äänestettäväksi tämän toriparkkihankkeen. Hänen asianajaja veljensä, joka on toriparkki johtokunnassa mukana, tekee Perhon toiminnasta kunniattoman. Asianajaja, joka erotettiin asianajajien liitosta. Harri Lähteenmäki, oli aikoinaan "villintusinan" asianajajana. Se oli pankkien alasajo ja tuho. Harri Lähteenmäki ja Jari Pölönen olivat elävöittämässä Vanha-Raumaa. Kuka mahtaa olla bulvaaniyhtiön "arkkitehti," joka tapauksessa Toriparkki oy myytiin bulvaaniyhtiön T-Parkille, jota Jari Pölönen johtaa, juuri ennen kuin rakennuslupa haettiin 2017. Yhtiön osakepääoma on 2500 euroa. Hallituksen puheenjohtaja on Jari Pölönen.
Bulvaaniyhtiö voi ihan sutjakkaasti jättää laskun kaupungin maksettavaksi. Taitaa tulla tästäkin pahimman luokan Funikulaari.
Sitten yksi persu loikkasi kokoomukseen ja ratkaisi toriparkkihankkeen eduksi. Moraalisesti arveluttavaa toimintaa. Mahtoiko liikkua rahaa noin niin kuin ihan näkyvästi. Mene ja tiedä.
Miten kunniakasta on olla kuin Juudas, ja vielä elvistellä.
Posted by quijote at 9:10 PM No comments:
Thursday, August 8, 2019
Ukonhattu kukkii Nummenpakalla. Ostin sen kerran joiltakin Portsan markkinoilta ja se oli pieni rääpäle silloin. Nyt se on iso ja kauniita kukkia täynnä. Tiedän että se on myrkyllinen mutta meillä asukkaat titävät sen. Lapsia ei ikävä kyllä pihapiirissä temmellä. Mietin miksi Suomi on niin lapsivihamielinen maa. On ollut aikojen alusta asti kun tutkii lasten historiaa. Täällä ei ole hempeilty, eikä ole oltu lempeitä. Ulkomailta palanneet suomalaiset kauhistelevat lapsivihaa. Ehkä meillä on vihageeni luonnostaan. portsa ei ole ainoa paikka missä lapsiin on suhtauduttu niuvasti. Kiltit ja miellyttämään pyrkivät tytöt ovat poikkeus mutta se kostautuu heille, elleivät tajua elämän realiteetejä ja ala kapinoida. Tässä ajassa on vahvoja vieraantumisen elementtejä.
Portsan pihamarkkinat ovat sunnuntaina 11.8. klo: 11.00-16.00. Pääsee näkemään Portsan pihoja.
Ukonhatun syvän sinisessä kukassa on jotain hyvin syvällistä.
Puutarhojen pitäisi olla vähemmän hoidettuja ja nuollun näköisiä. Siilit viihtyisivät paremmin jos olisi ryteikköjä ja kosteikkoja. En ole nähnyt siilejä aikoihin sen enempää Lonttisissa kuin Nummenpakallakaan. Taitavat olla vaarassa kadota kokonaan.
Piharatamoa ei tarvitse esitellä sen enempää. Tämä yksilö on Nummenpakan sadevesitiinun vieressä
Posted by quijote at 7:55 PM No comments:
Wednesday, August 7, 2019
Se hetki on tuleva
Joukko ihmisiä ihmetteli kirkon porrastasannetta silmäiltyään että missä se kuuluisa paalutus viipyy. Kallistuma alkaa olla uhkaava. Valokuva ei anna totuudenmukaista tilannetta, mutta mikäli asia ketään kiinnostaa, niin parasta mennä paikanpäälle. seurakuntalaiset, ne joita kirkon tila kiinnostaa ja huolestuttaa, haluaisivat tietää salaisen sopimuksen mikäli sellainen on sisällön. Pelkään pahoin että siellä on plankkopaperi, jos sitäkään. Eikö tuon kirkkoherran kuuluisi mennä eläkkeelle? Toivon ettei hän puolikielisenä myy kirkkorakennusta herroille.
Se hetki on tuleva. Eikä se hetki ole kaukana.
Posted by quijote at 12:04 PM No comments:
Monday, August 5, 2019
Tekisi mieli suorittaa talonvaltaus
Kesää on vielä jäljellä, vaikka ei tunnu siltä. Kuka sanoo että kesällä pitää lukea dekkareita ja viihdedettä. En hyljeksi dekkareita mutta joskus tulee raja vastaan ja kaikki tuntuu ennalta-arvattavalta.
Yläkuvassa oleva kirja on tervetullut luettava, niin kuin tuo alla olevakin on.
Aamulla mietin miten, tai mistä voisi vallata talon. Nykyään kukaan ei harrasta talonvaltauksia. Ei, täällä puretaan ja tuhotaan ja tehdään pähkähulluja ostoja, kuten Funikulaari. Se ei toimi taaskaan. Logomonsilta-hanke on ihan mielettömän hullua ja kaupunkilaisten rahojen väärinkäyttöä.
Miten ja mistä voisi vallata talon? Meillä on uusi taulu, eilen saatu, mutta mistä löytyisi seinätilaa.
Posted by quijote at 12:58 PM No comments:
Friday, August 2, 2019
Läntisen Pitkänkatu 19. puutalotontille lankeaa grynderin musta varjo
"Turkuun vireillä uusi puutalokiista," otsikoi Turun Sanomat isosti. Turun Läntisellä Pitkälläkadulla oleva puutaloyhtiö myynee asuntokantansa ja sen mukana tonttinsa rakennusliikkeelle. Alueella on purettu aiemminkin puutaloja kerrostalojen tieltä. Olen käynyt nyt kohteena olevassa Läntinenkatu 19. asunnoissa ja ne ovat ihan miellyttäviä keitaita pihoineen keskustassa. 1902 rakennetuissa neljässä talossa on ihan hyvä asua. Tämä talo valitti viereisen taloyhtiön purusta ja on nyt itse myymässä puutalojaan. Rakennusfirma Lehto Group on tehnyt ostotarjouksen 300.000 euroa per asunto koosta riippumatta. Talon omistajaosakkaista on enemmistö hyväksynyt tarjouksen. Taloyhtiön puheenjohtaja ei voi kommentoida salattavissa pidettäviin sopimuksiin nojaten. Apulaiskaupunginjohtaja on lomalla eikä kuulemma tiedä asiasta mitään.
Tontilla on edelleen voimassa 1897 asemakaava.
Tontille suunnitellaan korkeita kerrostaloja. Turussa on jo nyt myymättömiä kerrostaloasuntoja tyhjillään. Tömä keskustan tiivistämisrakentaminen on turhaa. Seuraavana varmaan on Läntinen Pitkäkatu 15. Tämä taloyhtiö voitti Kaunein piha-kilpailun muutama vuosi sitten.
Tämä talo on Läntisenkadun puolelta. Takana on kolme puutaloa ja Ratapihankadulta on toinen kulkureitti tontille. Minusta tämä talokauppa kuulostaa omituiselta. Onko niin että puutalo yhtiöissä suurinta valtaa käyttävät ne joilla on suurimmat osakkeet pinta-alaltaan.
Kuvassa sisäpihaa ja vanhoja kukkaistutuksia. Terveitä ja ryhdikkäitä hirsitaloja jotka kestävät aikaa.
Tontti lienee arvokkain tässä kaupassa, anakin grynderin mielestä.
Kaupungin monimuotoinen arkkitehtuuri on vaarassa nykyään. Ajoin eilen Kirkkotien entisen polkupyörätehtaan ohi ja totesin että tiiviimmin ei voi rakentaa kuin siellä rakennetaan. Sanoisin että slummirakentamista pahimmillaan.
Kahvilla kauppatorilla. Näkymä ortodoksiselle kirkolle ja ajattelin taas kerran että miksi noita painavia kirkonkelloja ei viedä johonkin säilöön. Sunnuntaina 4.8. porrastasanteen alaosassa oli rako levähtänyt isommaksi.
Posted by quijote at 11:16 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Tänään oli miellyttävän tuulinen päivä
Elokuun viimeinen viikko alkaa
Asioita tapahtuu tietäen tai tietämättämme
Tutkielmaa Turun ortodoksisen kirkon julkisivusta
Eikö millään ole enää mitään väliä
Se hetki on tuleva
Tekisi mieli suorittaa talonvaltaus
Läntisen Pitkänkatu 19. puutalotontille lankeaa gr...
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla